因為噉，好多潛行遊戲都會設定到俾玩家用黑暗嚟迴避敵人，即係環境嘅光度會影響敵人嘅視線，而且玩家仲可以透過「靜靜雞熄咗啲燈佢」噉嘅方法嚟削減敵人嘅視線，例如喺有潛行成份嘅開放世界遊戲《看門狗系列》（Watch Dogs）裏面，主角有能力用佢嘅黑客技術入侵城市嘅燈光控制系統，一嘢熄嗮周圍啲燈佢，啲燈過一陣係會著返，但環境一旦暗咗，啲敵人嘅視線就會大幅減弱，玩家可以趁住敵人陣腳亂加睇唔到嘢，祟去想去嘅位置度。